### NN 81/2023 (19.7.2023.), Odluka o iznosu pomoći za pojedinu općinu, grad i županiju kojoj su zbog pada broja stanovnika smanjena sredstva fiskalnog izravnanja za 2023. godinu

Ministarstvo financija

1279

Na temelju članka 33.a Zakona o izvršavanju Državnog proračuna Republike Hrvatske za 2023. godinu (»Narodne novine«, br. 145/22 i 63/23) ministar financija donosi

ODLUKU

O IZNOSU POMOĆI ZA POJEDINU OPĆINU, GRAD I ŽUPANIJU KOJOJ SU ZBOG PADA BROJA STANOVNIKA SMANJENA SREDSTVA FISKALNOG IZRAVNANJA ZA 2023. GODINU

I.

Ovom Odlukom utvrđuje se iznos pomoći jedinicama lokalne i područne (regionalne) samouprave koje su zbog pada broja stanovnika, prema posljednjem popisu iz 2021. godine, ostvarile manji iznos sredstava fiskalnog izravnanja u iznosu većem od 25 % u odnosu na iznos koji bi dobili da nije bilo primjene novog popisa stanovništva.

Jedinicama lokalne i područne (regionalne) samouprave koje na temelju izračuna ispunjavaju kriterij iz stavka 1. ove točke dodijelit će se pomoć u 2023. godini u visini od 50 % manjka iznosa sredstava fiskalnog izravnanja, a koji je u izračunu rezultat isključivo promjene broja stanovnika prema popisu 2021. u odnosu na popis iz 2011. godine.

II.

Jedinicama lokalne i područne (regionalne) samouprave koje na temelju izračuna ispunjavaju kriterije iz stavka 1. točke I. isplatit će se jednokratna pomoć za 2023. godinu u iznosu iz stupca 3 tablice kako slijedi:

|  |  |  |
| --- | --- | --- |
| Naziv jedinice | Iznos manjka sredstava fiskalnog izravnanja na temelju izračuna za 2023. godinu  (eura) | Pomoć u iznosu od 50 % manjka sredstava fiskalnog izravnanja za isplatu u 2023. godini  (eura) |
| 1 | 2 | 3 (2\*0,50) |
| Općina Brod Moravice | 26.593,61 | 13.296,81 |
| Općina Dubravica | 17.088,22 | 8.544,11 |
| Općina Dubrovačko Primorje | 25.550,78 | 12.775,39 |
| Općina Dvor | 505.803,88 | 252.901,94 |
| Općina Gradac | 117.187,77 | 58.593,89 |
| Općina Kijevo | 25.625,35 | 12.812,68 |
| Općina Majur | 69.287,47 | 34.643,73 |
| Općina Mrkopalj | 36.881,78 | 18.440,89 |
| Općina Petrovsko | 11.243,48 | 5.621,74 |
| Općina Skrad | 10.568,59 | 5.284,30 |
| Općina Vrhovine | 155.000,77 | 77.500,39 |
| Općina Žumberak | 41.161,04 | 20.580,52 |
| Grad Buje | 62.327,74 | 31.163,87 |
| Grad Hrvatska Kostajnica | 174.831,79 | 87.415,89 |
| Grad Pag | 87.750,53 | 43.875,26 |
| Grad Sisak | 897.300,73 | 448.650,36 |
| Grad Vrbovsko | 202.720,29 | 101.360,15 |
| Grad Županja | 512.896,96 | 256.448,48 |
| Karlovačka županija | 29.679,89 | 14.839,94 |
| UKUPNO | 3.009.500,67 | 1.504.750,34 |

III.

Sredstva za isplatu pomoći osigurana su u Državnom proračunu Republike Hrvatske za 2023. godinu i projekcijama za 2024. i 2025. godinu na razdjelu 025 – Ministarstvo financija, Glava 02506 Ministarstvo financija – ostali izdaci države, 2205 Pomoći lokalnoj i područnoj (regionalnoj) samoupravi, T767074 Jednokratna pomoć jedinicama lokalne i područne (regionalne) samouprave, a isplatit će se na račune jedinica iz točke II. ove Odluke najkasnije do 31. kolovoza 2023.

IV.

Ova Odluka stupa na snagu prvoga dana od dana objave u »Narodnim novinama«.

Klasa: 400-01/23-01/27
 Urbroj: 513-05-06-23-1
 Zagreb, 6. srpnja 2023.

Ministar financija
 dr. sc. Marko Primorac, v. r.